Suvestinė redakcija nuo 2024-11-01

Įsakymas paskelbtas: TAR 2015-09-28, i. k. 2015-14283

Nauja redakcija nuo 2022-07-01:

Nr. V-611, 2022-03-22, paskelbta TAR 2022-03-22, i. k. 2022-05071

LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL NACIONALINIO VISUOMENĖS SVEIKATOS CENTRO PRIE SVEIKATOS APSAUGOS MINISTERIJOS NUOSTATŲ PATVIRTINIMO

2015 m. rugsėjo 18 d. Nr. V-1058
Vilnius

Vadovaudamasis Lietuvos Respublikos sveikatos sistemos įstatymo 71 straipsniu, Lietuvos Respublikos Vyriausybės 2010 m. spalio 20 d. nutarimo Nr. 1517 „Dėl įstaigų prie ministerijų“ 1.8.10 papunkčiu ir 2 punktu:

1. T v i r t i n u Nacionalinio visuomenės sveikatos centro prie Sveikatos apsaugos ministerijos nuostatus (pridedama).

2. P a v e d u įsakymo vykdymo kontrolę viceministrui pagal veiklos sritį.

Sveikatos apsaugos ministrė	Rimantė Šalaševičiūtė

PATVIRTINTA

Lietuvos Respublikos sveikatos apsaugos

ministro 2015 m. rugsėjo 18 d.

įsakymu Nr. V-1058

(Lietuvos Respublikos sveikatos apsaugos

ministro 2022 m. kovo 22 d.

įsakymo Nr. V-611

redakcija)

NACIONALINIO VISUOMENĖS SVEIKATOS CENTRO PRIE

SVEIKATOS APSAUGOS MINISTERIJOS NUOSTATAI

I Skyrius

BENDROSIOS NUOSTATOS

1. Nacionalinis visuomenės sveikatos centras prie Sveikatos apsaugos ministerijos (toliau – Centras) yra įstaiga prie Lietuvos Respublikos sveikatos apsaugos ministerijos.

2. Centras yra ribotos civilinės atsakomybės viešasis juridinis asmuo (juridinio asmens kodas – 291349070), turintis savo sąskaitas banke, antspaudą su Lietuvos Respublikos valstybės herbu ir savo pavadinimu. Centro buveinės adresas – Kalvarijų g. 153, Vilnius, Lietuvos Respublika.

3. Centras yra biudžetinė įstaiga, finansuojama iš Lietuvos Respublikos valstybės biudžeto ir kitų valstybės pinigų fondų lėšų. Centrą finansuoti gali būti naudojami ir kiti Lietuvos Respublikos įstatymų numatyti finansavimo šaltiniai.

4. Centro paskirtis – pagal kompetenciją įgyvendinant valstybės politiką, saugoti visuomenės sveikatą ir ginti vartotojų teises valdant riziką, susijusią su užkrečiamosiomis ligomis, aplinkos veiksniais, vartotojams teikiamomis paslaugomis bei gaminiais.

5. Lietuvos Respublikos sveikatos apsaugos ministro valdymo sritis, kurioje veikia Centras, – visuomenės sveikatos priežiūra.

6. Centro savininkė yra valstybė, o savininko teises ir pareigas įgyvendina Sveikatos apsaugos ministerija, vykdanti Lietuvos Respublikos biudžetinių įstaigų įstatyme nustatytas funkcijas. Sveikatos apsaugos ministerija, kaip Centro teises ir pareigas įgyvendinanti institucija, turi šias teises ir pareigas:

6.1. tvirtina Centro Nuostatus;

6.2. teisės aktų nustatyta tvarka priima į pareigas ir iš jų atleidžia Centro direktorių;

6.3. priima sprendimą dėl Centro buveinės pakeitimo;

6.4. skiria ir atleidžia likvidatorių arba sudaro likvidacinę komisiją ir nutraukia jos įgaliojimus;

6.5. vykdo kitas Lietuvos Respublikos biudžetinių įstaigų įstatyme, kituose įstatymuose ir šiuose Nuostatuose (toliau – Nuostatai) jos kompetencijai priskirtas funkcijas.

7. Neteko galios nuo 2022-11-23

Punkto naikinimas:

Nr. V-1718, 2022-11-22, paskelbta TAR 2022-11-22, i. k. 2022-23434

8. Centro vieši pranešimai skelbiami Centro interneto svetainėje (https://nvsc.lrv.lt/lt) ir (arba) kitose teisės aktų nustatytose visuomenės informavimo priemonėse.

9. Centro Nuostatai keičiami teisės aktų nustatyta tvarka.

II SKYRIUS

CENTRO VEIKLOS TIKSLAI IR FUNKCIJOS

10. Centro veiklos tikslai:

10.1. įgyvendinti priemones, formuojančias sveikatai palankią aplinką;

10.2. vykdyti valstybinę priežiūrą ir kontrolę;

10.3. pagal kompetenciją ginti vartotojų teises visuomenės sveikatos saugos požiūriu;

10.4. pagal kompetenciją organizuoti ir vykdyti užkrečiamųjų ligų profilaktiką ir kontrolę;

10.5. pagal kompetenciją informuoti visuomenę ir teikti žinias tikslinėms grupėms.

11. Centras, siekdamas savo veiklos tikslų, atlieka šias funkcijas:

11.1. įgyvendindamas priemones, formuojančias sveikatai palankią aplinką:

11.1.1. pagal kompetenciją vykdo nacionalinės kompetentingos institucijos funkcijas įgyvendindamas 2009 m. lapkričio 30 d. Europos Parlamento ir Tarybos reglamento (EB) Nr. 1223/2009 dėl kosmetikos gaminių (toliau – Reglamentas (EB) Nr. 1223/2009) nuostatas;

11.1.2. pagal kompetenciją atlieka Lietuvos Respublikoje gaminamų pluoštinių kanapių kosmetikos gaminių gamybos priežiūrą ir į Lietuvos Respubliką importuojamų kosmetikos gaminių tiekimo rinkai atitikties Reglamentui (EB) Nr. 1223/2009 priežiūros funkcijas;

11.1.3. bendradarbiaudamas su Valstybine vartotojų teisių apsaugos tarnyba, atlieka nacionalinės pagalbos tarnybos, konsultuojančios kosmetikos gaminių gamintojus, importuotojus, vartotojus ir kitus suinteresuotus asmenis atitinkamos jų atsakomybės, įpareigojimų ir teisių pagal Reglamentą (EB) Nr. 1223/2009 klausimais, funkcijas;

11.1.4. bendradarbiaudamas su Muitinės departamentu prie Lietuvos Respublikos finansų ministerijos vykdo importuojamų kosmetikos gaminių atitikties kosmetikos gaminių saugą reglamentuojančių teisės aktų reikalavimams priežiūrą;

11.1.5. vykdo nacionalinės kompetentingos institucijos funkcijas įgyvendinant 2012 m. gegužės 22 d. Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo (toliau – Reglamentas (ES) Nr. 528/2012) funkcijas;

11.1.6. bendradarbiaudamas su Valstybine maisto ir veterinarijos tarnyba, atlieka nacionalinės pagalbos tarnybos, konsultuojančios pareiškėjus, biocidinių produktų gamintojus, importuotojus, tolesnius naudotojus ir kitus suinteresuotus asmenis atitinkamos jų atsakomybės, įpareigojimų ir teisių pagal Reglamentą (ES) Nr. 528/2012 klausimais, funkcijas;

11.1.7. vykdo nacionalinei kompetentingai institucijai nustatytas užduotis įgyvendinant 2006 m. gruodžio 18 d. Europos Parlamento ir Tarybos reglamentą (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantį Europos cheminių medžiagų agentūrą, iš dalies keičiantį Direktyvą 1999/45/EB bei panaikinantį Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105 bei 2000/21/EB su paskutiniais pakeitimais, padarytais 2021 m. sausio 25 d. Komisijos reglamentu (ES) 2021/57 ir 2008 m. gruodžio 16 d. Europos Parlamento ir Tarybos reglamentą (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, iš dalies keičiantį ir panaikinantį direktyvas 67/548/EEB bei 1999/45/EB ir iš dalies keičiantį Reglamentą (EB) Nr. 1907/2006 su paskutiniais pakeitimais, padarytais 2020 m. rugpjūčio 31 d. Komisijos deleguotuoju reglamentu (ES) 2020/1677;

11.1.8. teisės aktų nustatyta tvarka išduoda:

11.1.8.1. leidimus-higienos pasus;

11.1.8.2. leidimus vykdyti veiklai, susijusiai su nuodingosiomis medžiagomis;

11.1.8.3. nuodingąsias medžiagas gaminančių, tiekiančių rinkai, įsigyjančių, laikančių, naudojančių, taip pat jomis prekiaujančių asmenų kompetenciją patvirtinančius liudijimus;

11.1.8.4. leidimus ekshumuoti žmonių palaikus;

11.1.8.5. leidimus taikyti geriamojo vandens saugos išlygas;

Papunkčio pakeitimai:

Nr. V-555, 2024-05-15, paskelbta TAR 2024-05-15, i. k. 2024-08859

11.1.8.6. atleidimo nuo laivo higieninių sąlygų kontrolės pažymėjimus ir laivo higieninių sąlygų kontrolės pažymėjimus;

11.1.8.7. mirusiojo kūno laissez-passer;

Papunkčio pakeitimai:

Nr. V-555, 2024-05-15, paskelbta TAR 2024-05-15, i. k. 2024-08859

11.1.8.8. kosmetikos gaminių gamybos atitikties gerai gamybos praktikai pažymėjimus Lietuvos Respublikoje pagamintų kosmetikos gaminių eksportui pagal priimančios šalies atitinkamą reikalavimą;

Papildyta papunkčiu:

Nr. V-555, 2024-05-15, paskelbta TAR 2024-05-15, i. k. 2024-08859

11.1.9. pagal kompetenciją vykdo savivaldybės ir vietovės lygmens planų bei programų strateginio pasekmių aplinkai vertinimo subjekto, atsakingo už sveikatos apsaugą, funkcijas;

11.1.10. nagrinėja planuojamos ūkinės veiklos poveikio visuomenės sveikatai vertinimo ataskaitas ir priima sprendimus dėl planuojamos ūkinės veiklos leistinumo pasirinktoje vietoje;

11.1.11. pagal kompetenciją vykdo planuojamos ūkinės veiklos poveikio aplinkai vertinimo subjekto, atsakingo už sveikatos apsaugą, funkcijas;

11.1.12. pagal kompetenciją dalyvauja taršos integruotos prevencijos ir kontrolės leidimų ir taršos leidimų išdavime, planuojamos ūkinės veiklos objektų patikrinime prieš eksploatavimo pradžią;

11.1.13. pagal kompetenciją dalyvauja teritorijų planavimo ir statinių statybos procese, įgyvendina Lietuvos Respublikos statybos įstatymo 271 straipsnio 4 dalies 1 punkte numatytas funkcijas;

Papunkčio pakeitimai:

Nr. V-555, 2024-05-15, paskelbta TAR 2024-05-15, i. k. 2024-08859

11.1.14. kartu su savivaldybių institucijomis dalyvauja apribojant stacionarių triukšmo šaltinių veiklą, taikant kitas triukšmo mažinimo priemones, nustatytoje teritorijoje apribojant arba uždraudžiant transporto priemonių eismą;

11.1.15. renka, apibendrina triukšmo šaltinių valdytojų, kuriems išduotas leidimas-higienos pasas, ataskaitas ir rengia suvestinę informaciją apie triukšmo šaltinius ir jų valdytojus;

11.1.16. derina ūkio subjektų pateiktus radiotechninių objektų radiotechninės dalies projektus ir elektromagnetinės spinduliuotės stebėsenos planus, apibendrina elektromagnetinės spinduliuotės stebėsenos informaciją;

11.1.17. pagal kompetenciją derina savivaldybių rengiamas aplinkos oro kokybės valdymo programas ir jų įgyvendinimo priemonių planus;

11.1.171. atlieka aplinkos oro taršos poveikio sveikatai vertinimą, įgyvendindamas Nacionaliniame oro taršos mažinimo plane, patvirtintame Lietuvos Respublikos Vyriausybės 2019 m. balandžio 17 d. Nr. 371 „Dėl Nacionalinio oro taršos mažinimo plano patvirtinimo“, numatytas priemones;

Papildyta papunkčiu:

Nr. V-555, 2024-05-15, paskelbta TAR 2024-05-15, i. k. 2024-08859

11.1.172. teikia informaciją apie aplinkos triukšmą ir su juo susijusius duomenis į Europos aplinkos agentūros valdomą informacinę sistemą, kurioje saugoma per valstybių narių kontroliuojamus nacionalinių duomenų teikimo ir keitimosi jais mazgus teikiama informacija apie aplinkos triukšmą ir su juo susiję duomenys;

Papildyta papunkčiu:

Nr. V-555, 2024-05-15, paskelbta TAR 2024-05-15, i. k. 2024-08859

11.1.173. pagal kompetenciją dalyvauja įgyvendinant pastatų vidaus vandentiekio sistemų rizikos vertinimo reikalavimus, rengia duomenų rinkinį, kuriame pateikiama informacija apie atliktą sistemų rizikos vertinimą ir jį teikia visuomenei, Europos Komisijai, Europos aplinkos agentūrai ir Europos ligų prevencijos ir kontrolės centrui;

Papildyta papunkčiu:

Nr. V-555, 2024-05-15, paskelbta TAR 2024-05-15, i. k. 2024-08859

11.1.174. priima geriamojo vandens tiekėjų, kurie vykdo neparuošto vandens stebėseną, informaciją apie stebimų rodiklių, medžiagų arba teršalų verčių kaitos tendencijas ir neįprastų kiekių ar koncentracijų atvejus;

Papildyta papunkčiu:

Nr. V-555, 2024-05-15, paskelbta TAR 2024-05-15, i. k. 2024-08859

11.1.18. atlieka žmonių apsinuodijimų aplinkybių tyrimus;

11.1.18. atlieka žmonių apsinuodijimų nuodingosiomis medžiagomis aplinkybių tyrimus;

Papildyta papunkčiu:

Nr. V-555, 2024-05-15, paskelbta TAR 2024-05-15, i. k. 2024-08859

11.1.19. teikia savivaldybių institucijoms reikalingą informaciją apie savivaldybės teritorijoje padarytus teisės aktų pažeidimus, susijusius su žmogaus gyvenamosios aplinkos tarša;

11.1.20. organizuoja šachtinio šulinio ar požeminio gręžinio geriamojo vandens, kurį maistui naudoja nėščiosios ar kūdikiai iki 6 mėnesių amžiaus, tyrimus, taiko visuomenės informavimo apie apsinuodijimų nitritais ir nitratais prevencijos priemones;

Papunkčio pakeitimai:

Nr. V-555, 2024-05-15, paskelbta TAR 2024-05-15, i. k. 2024-08859

11.1.201. teikia pasiūlymus dėl Geriamojo vandens ruošimo cheminių medžiagų, filtravimo priemonių ir perimtųjų Europos standartų sąrašo pakeitimo;

Papildyta papunkčiu:

Nr. V-555, 2024-05-15, paskelbta TAR 2024-05-15, i. k. 2024-08859

11.1.21. pagal kompetenciją dalyvauja profesinių ligų priežasčių tyrimuose;

11.1.22. derina pavojingųjų objektų avarinius planus;

11.1.23. priima ir perduoda teritorinei muitinei pranešimus apie žmogaus palaikų vežimą;

Papildyta papunkčiu:

Nr. V-555, 2024-05-15, paskelbta TAR 2024-05-15, i. k. 2024-08859

11.2. vykdydamas valstybinę priežiūrą ir kontrolę:

11.2.1. vykdo asmens sveikatos priežiūros, papildomosios ir alternatyviosios sveikatos priežiūros, švietimo, stacionarių socialinių paslaugų įstaigų, interneto kavinių ir klubų, keleivių vežimo traukiniais, laivais ir keltais vidaus maršrutais, policijos areštinių ir laisvės atėmimo vietų įstaigos, juridinių asmenų, valstybės įmonių, savivaldybės įmonių, viešųjų įstaigų, taip pat užsienio valstybių juridinių asmenų ar kitų organizacijų filialų, gaminančių kosmetikos gaminius, kirpyklų, kosmetikos, tatuiruočių kabinetų, grožio salonų, soliariumų, baseinų, skalbyklų, pirčių, saunų, sporto klubų teikiamų paslaugų, apgyvendinimo paslaugų, sveikatingumo paslaugų, kurias teikiant naudojami papildomosios ir alternatyviosios sveikatos priežiūros produktai, gyvūnai ir kiti gyvi organizmai ir kurios nelicencijuojamos pagal Lietuvos Respublikos papildomosios ir alternatyviosios sveikatos priežiūros įstatymą, žmogaus palaikų laidojimo paslaugų (žmogaus palaikų laikymo, paruošimo šarvoti, šarvojimo) teikimo veiklos, balzamavimo ir kremavimo veiklos valstybinę visuomenės sveikatos saugos kontrolę;

Papunkčio pakeitimai:

Nr. V-555, 2024-05-15, paskelbta TAR 2024-05-15, i. k. 2024-08859

11.2.2. pagal kompetenciją taiko Lietuvos Respublikos produktų saugos įstatymo nustatytas rinkos ribojimo priemones ir vykdo priimtų sprendimų dėl rinkos ribojimo priemonių taikymo laikymosi kontrolę;

11.2.3. vykdo sanitarinės apsaugos zonų valstybinę visuomenės sveikatos saugos kontrolę;

11.2.4. vykdo radiotechninių objektų valstybinę visuomenės sveikatos saugos kontrolę;

11.2.5. pagal kompetenciją vykdo stacionarių triukšmo šaltinių veiklos valstybinę triukšmo kontrolę;

11.2.6. atsižvelgdamas į asmenų prašymus, skundus, vykdo visuomenės sveikatos saugos reglamentų (higienos normų), kurių kontrolė nėra pavesta kitiems viešojo administravimo subjektams, laikymosi kontrolę (valstybinę visuomenės sveikatos saugos kontrolę) pagal sveikatos apsaugos ministro nustatytą kontroliuojamų sričių sąrašą;

11.2.7. vykdo kvapų valstybinę visuomenės sveikatos saugos kontrolę gyvenamuosiuose ir visuomeninės paskirties pastatuose, įskaitant tai, kaip laikomasi taršos integruotos prevencijos ir kontrolės leidimuose ir taršos leidimuose Centro nustatytų sąlygų dėl kvapų valdymo;

11.2.8. vykdo licencijuojamos visuomenės sveikatos priežiūros veiklos priežiūrą;

11.2.9. pagal kompetenciją tikrina pavojinguosius objektus, kuriuose pavojingųjų medžiagų kiekiai taikant žemesniojo ar aukštesniojo lygio reikalavimus prilygsta nustatytiesiems kvalifikaciniams kiekiams ar juos viršija;

11.3. pagal kompetenciją gindamas vartotojų teises visuomenės sveikatos saugos požiūriu:

11.3.1. teikia informaciją apie vartotojų teises vartotojams ir paslaugų teikėjams;

11.3.2. nagrinėja vartotojų skundus dėl kirpyklų, kosmetikos, tatuiruočių kabinetų, grožio salonų, soliariumų, baseinų, skalbyklų, pirčių, saunų, sporto klubų teikiamų paslaugų, apgyvendinimo paslaugų;

11.3.3. sprendžia vartotojų ir paslaugų teikėjų ginčus ne teismo tvarka, ginčus nagrinėjančiai institucijai teikia išvadas, susijusias su ginčijamų kirpyklų, kosmetikos, tatuiruočių kabinetų, grožio salonų, soliariumų, baseinų, skalbyklų, pirčių, saunų, sporto klubų teikiamų paslaugų, apgyvendinimo paslaugų sauga;

11.4. pagal kompetenciją organizuodamas ir vykdydamas užkrečiamųjų ligų profilaktiką ir kontrolę:

11.4.1. vykdo užkrečiamųjų ligų epidemiologinę priežiūrą, taiko priešepidemines priemones užkrečiamųjų ligų židiniuose;

Papunkčio pakeitimai:

Nr. V-555, 2024-05-15, paskelbta TAR 2024-05-15, i. k. 2024-08859

11.4.2. atlieka užkrečiamųjų ligų atvejų epidemiologinę diagnostiką, užkrečiamųjų ligų epidemiologinę analizę ir prognozę, vykdo užkrečiamųjų ligų epidemiologinę stebėseną (monitoringą);

Papunkčio pakeitimai:

Nr. V-555, 2024-05-15, paskelbta TAR 2024-05-15, i. k. 2024-08859

11.4.3. organizuoja ir koordinuoja imunoprofilaktiką:

11.4.3.1. konsultuoja profilaktinius skiepijimus atliekančias įstaigas imunoprofilaktikos klausimais, planuoja, vertina imuninių vaistinių preparatų poreikį, analizuoja vaikų profilaktinių skiepijimų rodiklius, nepageidaujamų reakcijų į skiepus pasireiškimą;

Papunkčio pakeitimai:

Nr. V-555, 2024-05-15, paskelbta TAR 2024-05-15, i. k. 2024-08859

11.4.3.2. skiepijimus atliekančias institucijas aprūpina vakcinomis ir švirkštais, saugo vakcinas, laikydamasis vaistinių preparatų geros platinimo praktikos reikalavimų, kurie nustatyti Europos Komisijos paskelbtose 2013 m. lapkričio 5 d. Gairėse dėl žmonėms skirtų vaistų geros platinimo praktikos;

11.4.3.3. vykdo imunoprofilaktikos kontrolę asmens sveikatos priežiūros įstaigose;

Papildyta papunkčiu:

Nr. V-555, 2024-05-15, paskelbta TAR 2024-05-15, i. k. 2024-08859

11.4.4. planuoja, organizuoja ir vykdo analitinius epidemiologinius tyrimus (paplitimo, atvejo-kontrolės, kohortinius);

11.4.5. atsižvelgdamas į epidemiologinę situaciją rengia, teikia siūlymus savivaldybių administracijoms dėl užkrečiamųjų ligų profilaktikos ir kontrolės priemonių įgyvendinimo strateginiame plėtros ir (ar) savivaldybės strateginio planavimo dokumentuose;

11.4.6. vykdo medicininę-karantininę kontrolę pasienio kontrolės punktuose ir pagal kompetenciją teritorijų bei riboto karantino režimo kontrolę bei nustato teritorijų užkrėstumą užkrečiamųjų ligų sukėlėjais;

Papunkčio pakeitimai:

Nr. V-555, 2024-05-15, paskelbta TAR 2024-05-15, i. k. 2024-08859

11.4.7. teisės aktų nustatyta tvarka planuoja, organizuoja ir vykdo medicinos atsargų laivuose kontrolę;

11.4.8. teisės aktų nustatyta tvarka dalyvauja antimikrobinio atsparumo ir hospitalinių infekcijų valdyme;

11.5. pagal kompetenciją informuodamas visuomenę ir teikdamas žinias tikslinėms grupėms:

11.5.1. pagal nustatytą poreikį organizuoja ir vykdo sveikatos priežiūros specialistų profesinės kvalifikacijos tobulinimą ir kitų tikslinių grupių mokymus (seminarus, konferencijas ir kt.) įstaigos kompetencijai priskirtais klausimais;

11.5.2. kaupia ir sistemina su Centro veikla susijusią informaciją, skelbia Centro interneto svetainėje teisės aktuose nurodytus duomenų rinkinius, informuoja visuomenę Centro kompetencijos klausimais;

Papunkčio pakeitimai:

Nr. V-555, 2024-05-15, paskelbta TAR 2024-05-15, i. k. 2024-08859

11.6. pagal kompetenciją dalyvauja rengiant ir įgyvendinant Pasaulio sveikatos organizacijos, Europos Sąjungos, tarptautines, nacionalines, regionines sveikatinimo ir kitas programas, projektus bei kitus planavimo dokumentus;

11.7. pagal kompetenciją dalyvauja valdant ekstremalias sveikatai situacijas bei taiko priemones esamuose ar įtariamuose cheminės taršos židiniuose (gyvenamojoje aplinkoje, visuomeninės paskirties patalpose (išskyrus patalpas, kuriose yra įrengtos darbo vietos ir jose vykdoma veikla, susijusi su cheminiais veiksniais, dėl kurių atsiranda cheminių medžiagų išsiskyrimo į darbo aplinkos orą rizika) ir kituose objektuose, kuriuose pagal kompetenciją yra vykdoma valstybinė visuomenės sveikatos saugos kontrolė) taip pat ir įtartino radinio atvejais, stichinių nelaimių, epidemijų ir pandemijų, katastrofų, avarijų, kai yra nukentėjusiųjų ar žmonių aukų, ekstremaliųjų įvykių, kitų įvykių, keliančių riziką gyventojų sveikatai ir gyvybei, metu;

11.71. vykdo pasirengimą dėl užkrečiamųjų ligų susidariusioms ekstremalioms visuomenės sveikatai situacijoms (protrūkiai, epidemijos, užkrečiamųjų ligų, kurios gali turėti poveikį visuomenės sveikatai ir greitai išplisti, įvežtiniai atvejai, kiti įvykiai) ir atsaką į šias situacijas:

11.71.1. teisės aktų nustatyta tvarka vertina situacijas pagal Pasaulio sveikatos organizacijos Tarptautinių sveikatos priežiūros taisyklių (2005 m.) nuostatas;

11.71.2. organizuoja / dalyvauja organizuojant dėl užkrečiamųjų ligų susidariusių ekstremalių visuomenės sveikatai situacijų valdymo priemones;

11.71.3. rengia / dalyvauja rengime / atnaujina specialius pasirengimo ekstremalioms situacijoms planus;

11.71.4. organizuoja ir dalyvauja pratybose;

Papildyta papunkčiu:

Nr. V-555, 2024-05-15, paskelbta TAR 2024-05-15, i. k. 2024-08859

11.8. pagal kompetenciją konsultuoja ūkio subjektus, teikia metodinę pagalbą, kad būtų laikomasi teisės aktais įtvirtintų reikalavimų;

11.9. teisės aktų nustatyta tvarka nagrinėja asmenų prašymus, skundus ir pagal kompetenciją imasi priemonių juose keliamiems klausimams spręsti;

11.10. Lietuvos Respublikos administracinių nusižengimų kodekso nustatyta tvarka vykdo administracinių nusižengimų teiseną;

11.11. pagal kompetenciją teikia kitą informaciją valstybės ir savivaldybių institucijoms ir įstaigoms, kitiems asmenims, visuomenei Centro kompetencijos klausimais;

11.12. teisės aktų nustatyta tvarka rengia ir dalyvauja rengiant Lietuvos Respublikos pozicijas visuomenės sveikatos saugos srityje Europos Sąjungos institucijose ir jų darbo organuose nagrinėjamais klausimais, koordinuoja ministro valdymo sričiai priskirtų valstybės institucijų ir įstaigų pozicijų rengimą ir derinimą Europos Sąjungos institucijose ir jų darbo organuose nagrinėjamais klausimais, taip pat dalyvauja, kai pozicijas rengia kitos valstybės institucijos;

Papunkčio pakeitimai:

Nr. V-555, 2024-05-15, paskelbta TAR 2024-05-15, i. k. 2024-08859

11.13. pagal kompetenciją ir suteiktus įgaliojimus atstovauja Sveikatos apsaugos ministerijai ir dalyvauja Pasaulio sveikatos organizacijos, Europos Sąjungos institucijų komitetų bei darbo grupių, tarptautinių ir nacionalinių darbo grupių, tarybų, koalicijų, tinklų veikloje;

Papunkčio pakeitimai:

Nr. V-555, 2024-05-15, paskelbta TAR 2024-05-15, i. k. 2024-08859

11.14. pagal kompetenciją teikia Sveikatos apsaugos ministerijai siūlymus dėl sveikatos politikos formavimo bei teisės aktų projektų rengimo, dalyvauja rengiant, vertina teisės aktų projektus, teikia išvadas dėl kitų institucijų parengtų teisės aktų projektų;

11.15. vykdo Užkrečiamųjų ligų, galinčių išplisti ir kelti grėsmę, stebėsenos ir kontrolės informacinės sistemos, Visuomenės sveikatos saugos informacinės sistemos, Užkrečiamųjų ligų ir jų sukėlėjų valstybės informacinės sistemos valdytojo ir tvarkytojo, Tuberkuliozės valstybės informacinės sistemos valdytojo, Visuomenės sveikatos priežiūros specialistų registro tvarkytojo funkcijas;

Papunkčio pakeitimai:

Nr. V-555, 2024-05-15, paskelbta TAR 2024-05-15, i. k. 2024-08859

11.16. atlieka kitas įstatymų ir kitų teisės aktų nustatytas funkcijas.

Papildyta papunkčiu:

Nr. V-555, 2024-05-15, paskelbta TAR 2024-05-15, i. k. 2024-08859

III SKYRIUS

CENTRO TEISĖS

12. Centras, siekdamas jam nustatytų veiklos tikslų bei atlikdamas priskirtas funkcijas, turi teisę:

12.1. gauti iš valstybės ir savivaldybių institucijų ir įstaigų, kitų asmenų informaciją ir dokumentus, kurių reikia Centro veiklos tikslams pasiekti ir funkcijoms atlikti;

12.2. teikti pasiūlymus sveikatos apsaugos ministrui dėl Centro veiklos tobulinimo;

12.3. sudaryti komisijas ir (ar) darbo grupes ir kviesti į jas kitų valstybės ir savivaldybių institucijų ir įstaigų, kitų organizacijų ir asociacijų atstovus ir specialistus;

12.4. įstatymų ir kitų teisės aktų nustatyta tvarka patikėjimo teise valdyti, naudoti valstybės turtą ir juo disponuoti;

12.5. sudaryti sutartis su Lietuvos Respublikos ir užsienio fiziniais ir juridiniais asmenimis;

12.6. gauti paramą Lietuvos Respublikos labdaros ir paramos įstatymo nustatyta tvarka;

12.7. bendradarbiauti su valstybės ir savivaldybių institucijomis, įstaigomis ir asociacijomis, užsienio valstybių institucijomis ir įstaigomis, tarptautinėmis organizacijomis;

12.8. įgyvendinti valstybės, kaip Lietuvos nacionalinės sveikatos sistemos valstybės visuomenės sveikatos priežiūros biudžetinių įstaigų savininkės, teises ir pareigas.

Papildyta papunkčiu:

Nr. V-848, 2023-07-24, paskelbta TAR 2023-07-24, i. k. 2023-15029

13. Centras turi ir kitų teisių, numatytų įstatymuose ar kituose teisės aktuose.

IV SKYRIUS

CENTRO VEIKLOS ORGANIZAVIMAS

14. Centro veikla organizuojama vadovaujantis Lietuvos Respublikos Vyriausybės nustatyta tvarka parengtu ir sveikatos apsaugos ministro patvirtintu metiniu veiklos planu.

15. Neteko galios nuo 2024-05-16

Punkto naikinimas:

Nr. V-555, 2024-05-15, paskelbta TAR 2024-05-15, i. k. 2024-08859

Punkto pakeitimai:

Nr. V-1718, 2022-11-22, paskelbta TAR 2022-11-22, i. k. 2022-23434

16. Centrui vadovauja direktorius, kurį penkerių metų kadencijai Lietuvos Respublikos valstybės tarnybos įstatymo nustatyta tvarka priima į pareigas ir iš jų atleidžia sveikatos apsaugos ministras. Centro direktorius gali būti skiriamas eiti Centro vadovo pareigas ne daugiau kaip dvi kadencijas iš eilės. Centro direktorius yra tiesiogiai pavaldus ir atskaitingas sveikatos apsaugos ministrui.

17. Centro direktorius:

17.1. organizuoja Centro darbą, kad būtų įgyvendinami Centro veiklos tikslai ir atliekamos nustatytos funkcijos;

17.11. suderinęs su Sveikatos apsaugos ministerija, tvirtina Centro struktūrą;

Papildyta papunkčiu:

Nr. V-555, 2024-05-15, paskelbta TAR 2024-05-15, i. k. 2024-08859

17.2. užtikrina, kad Centro veikloje būtų laikomasi įstatymų, kitų teisės aktų ir Nuostatų;

Papunkčio pakeitimai:

Nr. V-555, 2024-05-15, paskelbta TAR 2024-05-15, i. k. 2024-08859

17.3. pagal kompetenciją priima įsakymus, kontroliuoja, kaip jie vykdomi, prireikus Centro direktorius kartu su kitų valstybės institucijų ir įstaigų vadovais priima bendrus įsakymus;

17.4. konsultuodamasis su darbuotojų atstovavimą įgyvendinančiais asmenimis tvirtina Centro valstybės tarnautojų ir darbuotojų, dirbančių pagal darbo sutartis, pareigybių skaičių ir pareigybių sąrašą;

Papunkčio pakeitimai:

Nr. V-555, 2024-05-15, paskelbta TAR 2024-05-15, i. k. 2024-08859

17.41. nustato Centro darbo apmokėjimo sistemą, jeigu Centre nėra sudaryta kolektyvinė sutartis;

Papildyta papunkčiu:

Nr. V-555, 2024-05-15, paskelbta TAR 2024-05-15, i. k. 2024-08859

17.5. teisės aktų nustatyta tvarka priima į pareigas ir atleidžia iš jų Centro valstybės tarnautojus ir darbuotojus, dirbančius pagal darbo sutartis, juos skatina, skiria jiems nuobaudas ir pašalpas;

17.6. atstovauja Centrui arba suteikia įgaliojimus Centro valstybės tarnautojams ir darbuotojams, dirbantiems pagal darbo sutartis, atstovauti Centro interesams Lietuvos Respublikoje ir užsienio valstybėse bei tarptautinėse organizacijose;

17.7. organizuoja Centro finansinę apskaitą pagal Lietuvos Respublikos finansinės apskaitos įstatymą;

Papunkčio pakeitimai:

Nr. V-1718, 2022-11-22, paskelbta TAR 2022-11-22, i. k. 2022-23434

17.8. užtikrina racionalų ir taupų lėšų bei turto naudojimą, veiksmingą Centro vidaus kontrolės sistemos sukūrimą, jos veikimą ir tobulinimą;

17.9. už Centro veiklą teisės aktų nustatyta tvarka atsiskaito sveikatos apsaugos ministrui;

17.10. atlieka kitas su Centro veikla susijusias funkcijas ir Sveikatos apsaugos ministerijos pavedimus.

18. Centro direktorius gali turėti pavaduotoją (-ų), kurį (kuriuos) Lietuvos Respublikos valstybės tarnybos įstatymo nustatyta tvarka priima į pareigas ir iš jų atleidžia Centro direktorius. Jis (jie) yra tiesiogiai pavaldus (-ūs) ir atskaitingas (-i) Centro direktoriui. Jeigu Centro direktoriaus laikinai nėra, jo funkcijas atlieka sveikatos apsaugos ministro paskirtas Centro direktoriaus pavaduotojas ar kitas valstybės tarnautojas.

19. Centro direktoriaus pavaduotojas (-ai):

19.1. Centro direktoriaus jam (jiems) priskirtose administravimo srityse atsako už Lietuvos Respublikos įstatymų ir kitų teisės aktų įgyvendinimo organizavimą ir koordinavimą;

19.2. Centro direktoriaus jam (jiems) priskirtose administravimo srityse koordinuoja Centro padalinių veiklą;

19.3. atlieka kitas teisės aktų nustatytas funkcijas ir vykdo kitus Centro direktoriaus pavedimus.

20. Neteko galios nuo 2022-11-23

Punkto naikinimas:

Nr. V-1718, 2022-11-22, paskelbta TAR 2022-11-22, i. k. 2022-23434

21. Neteko galios nuo 2022-11-23

Punkto naikinimas:

Nr. V-1718, 2022-11-22, paskelbta TAR 2022-11-22, i. k. 2022-23434

22. Neteko galios nuo 2022-11-23

Punkto naikinimas:

Nr. V-1718, 2022-11-22, paskelbta TAR 2022-11-22, i. k. 2022-23434

23. Centro vidaus auditą, vadovaudamasis Lietuvos Respublikos vidaus kontrolės ir vidaus audito įstatymu ir kitais vidaus auditą reglamentuojančiais teisės aktais, atlieka Sveikatos apsaugos ministerijos Vidaus audito padalinys.

V SKYRIUS

BAIGIAMOSIOS NUOSTATOS

24. Centras pertvarkomas, reorganizuojamas arba likviduojamas Lietuvos Respublikos įstatymų ir kitų teisės aktų nustatyta tvarka.

_______________

Pakeitimai:

1.

Lietuvos Respublikos sveikatos apsaugos ministerija, Įsakymas

Nr. V-642, 2016-05-17, paskelbta TAR 2016-05-18, i. k. 2016-13362

Dėl Lietuvos Respublikos sveikatos apsaugos ministro 2015 m. rugsėjo 18 d. įsakymo Nr. V-1058 „Dėl Nacionalinio visuomenės sveikatos centro prie Sveikatos apsaugos ministerijos nuostatų patvirtinimo“ pakeitimo

2.

Lietuvos Respublikos sveikatos apsaugos ministerija, Įsakymas

Nr. V-403, 2017-04-10, paskelbta TAR 2017-04-18, i. k. 2017-06540

Dėl Lietuvos Respublikos sveikatos apsaugos ministro 2015 m. rugsėjo 18 d. įsakymo Nr. V-1058 „Dėl Nacionalinio visuomenės sveikatos centro prie Sveikatos apsaugos ministerijos nuostatų patvirtinimo“ pakeitimo

3.

Lietuvos Respublikos sveikatos apsaugos ministerija, Įsakymas

Nr. V-611, 2022-03-22, paskelbta TAR 2022-03-22, i. k. 2022-05071

Dėl Lietuvos Respublikos sveikatos apsaugos ministro 2015 m. rugsėjo 18 d. įsakymo Nr. V-1058 „Dėl Nacionalinio visuomenės sveikatos centro prie Sveikatos apsaugos ministerijos nuostatų patvirtinimo“ pakeitimo

4.

Lietuvos Respublikos sveikatos apsaugos ministerija, Įsakymas

Nr. V-1718, 2022-11-22, paskelbta TAR 2022-11-22, i. k. 2022-23434

Dėl Lietuvos Respublikos sveikatos apsaugos ministro 2015 m. rugsėjo 18 d. įsakymo Nr. V-1058 „Dėl Nacionalinio visuomenės sveikatos centro prie Sveikatos apsaugos ministerijos nuostatų patvirtinimo“ pakeitimo

5.

Lietuvos Respublikos sveikatos apsaugos ministerija, Įsakymas

Nr. V-848, 2023-07-24, paskelbta TAR 2023-07-24, i. k. 2023-15029

Dėl Lietuvos Respublikos sveikatos apsaugos ministro 2015 m. rugsėjo 18 d. įsakymo Nr. V-1058 „Dėl Nacionalinio visuomenės sveikatos centro prie sveikatos apsaugos ministerijos nuostatų patvirtinimo“ pakeitimo

6.

Lietuvos Respublikos sveikatos apsaugos ministerija, Įsakymas

Nr. V-555, 2024-05-15, paskelbta TAR 2024-05-15, i. k. 2024-08859

Dėl Lietuvos Respublikos sveikatos apsaugos ministro 2015 m. rugsėjo 18 d. įsakymo Nr. V-1058 „Dėl Nacionalinio visuomenės sveikatos centro prie Sveikatos apsaugos ministerijos nuostatų patvirtinimo“ pakeitimo